มีอาการเมือกปนเลือด ประมาณ 1 อาทิตย์กว่าๆแล้วค่ะจนถึงตอนนี้ก็ยังมีอยู่ค่ะ ไม่เคยมีเพศสัมพันธ์ ประจำเดือนมาไม่ปกติ มีอาการปวดท้องน้อยช่วงแรกที่มา นึกว่าเป็นประจำเดือน แต่พอสังเกตุอาการแล้ว พบว่า มีเมือกปนเลือดค่ะ สังเกตได้จากตอนที่เข้าห้องน้ำ แล้วเช็ดกับกระดาษทิชชู่ พบเมือกปนเลือดออกมา บางทีก็มีแค่เลือด แต่ไม่ใช่ประจำเดือนค่ะ ก่อนช่วงที่เป็นมีอาการเครียดร่วมด้วย อยากทราบว่าอันตรายมั้ย ควรไปพบแพทย์เพื่อตรวจภายในหรือเปล่าคะ
สวัสดีค่ะอาการเลือดออกจากช่องคลอดที่ไม่ใช่ประจำเดือน อาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-บาดแผลบริเวณอวัยวะเพศหรือช่องคลอด-ผลข้างเคียงจากการใช้ยาคุมกำเนิด-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำพบแพทย์เพื่อตรวจภายในและอัลตราซาวน์หน้าท้องเพื่อหาสาเหตุค่ะการดูแลตัวเองเบื้องต้น งดการมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์